wickkiey/tamil-wikipedia-markdown huggingface dataset:
# இனிய தாம்பத்தியம் (நூல்)



**இனிய தாம்பத்தியம்** எனும் நூல் மருத்துவர் டி காமராஜ் அவர்களால் எழுதப்பட்டதாகும்.இந்நூலை நியூ ஹோரைசான் மீடியா வெளியிட்டுள்ளது.  

## பொருளடக்கம்
1. முதலில் இதைப் படியுங்கள்
1. தேவையான திருமணப் பொருத்தங்கள்
1. முதல் இணைப்பு
1. சில அடிப்படை விஷயங்கள்
1. முதலிரவை எதிர்கொள்ளுதல்
1. ஆண் பெண் இனப்பெருக்க உறுப்புகள்
1. அதிர்ச்சி தரும் பாலுறவுக் குறைகள்
1. பாலுறவு நிலைகள்
1. தவர்க்க முடியாத பாலியல் சந்தேகங்கள்
1. பெண் மலட்டுத் தன்மையும் பரிசோதனைகளும்
1. ஆண்டு மலட்டுத் தன்மையும் பரிசோதனைகளும்
1. மலடு நீங்குவதற்கான சிகிச்சை முறைகள்
1. நவீன கருவாக்கச் சிகிச்சை முறைகள்
1. கருதரிப்பை அறிதல்
1. கர்ப்ப கால நிகழ்வுகள்
1. கார்ப்ப கால உணவு முறைகள்
1. பிரசவக் காலம்
1. குடும்பம் ஒரு கதம்பம்
1. பெண்ணைப் பற்றிய அடிப்படை உண்மைகள்
1. ஆணைப் பற்றிய அடிப்படை உண்மைகள்
1. என்றென்றும் காதலுடன் இருக்க
1. பாலுறவு நிலைகள் - படங்கள்
# சீசர் ரகசிய எழுத்துகள்

செய்தியை பெற வேண்டியவர் மட்டுமே அறியும்பொருட்டு நுட்பங்களைக் கொண்டு செய்தியை மாற்றி அனுப்புதலே கிரிப்டோகிராபி. பண்டைய காலத்தில், ஜூலியஸ் சீசர் பயன்படுத்திய நுட்பமே அவர் பெயரால் வழங்கலாயிற்று. இதில், ஒவ்வொரு ஆங்கில எழுத்தையும் மற்றோர் எழுத்தாக மாற்ற வேண்டும். மாற்றுவதற்கு ஒரு எண்ணை உதவிக்குக் கொள்ளலாம். அந்த எண்ணை எழுத்தின் அகரவரிசை எண்ணுடன் கூட்டி வரும் எண்ணை எழுதவும். இந்த ரகசிய எண் அனுப்பியவருக்கும், பெறுபவருக்கும் மட்டுமே தெரிந்திருக்க வேண்டும். செய்வதற்கு எளிமையான இம்முறையில், பாதுகாப்பு கேள்விக்குட்பட்டது. 1 முதல் 25 வரை ஏதேனும் ஒரு எண்ணை அனுப்பியவர் செய்தியுடன் கூட்டினால், வெறும் 26 சோதனைகளில் செய்தியைக் கண்டறியலாம்.  

Plain (பொது): ABCDEFGHIJKLMNOPQRSTUVWXYZ  
குறியாக்கம் (Cipher): XYZABCDEFGHIJKLMNOPQRSTUVW
# அறிஞர் அண்ணா (நூல்)



**அறிஞர் அண்ணா** எனும் நூல் கே என் இராமச்சந்தரன் என்பவரால் எழுதப்பட்டதாகும். இந்நூல் மூவேந்தர் அச்சகத்தால் வெளியிடப்பட்டுள்ளது.  

இந்நூலில் திமுக நிறுவனரும், முன்னாள் தமிழக முதல்வருமான அண்ணாவின் வாழ்க்கை வரலாற்றினை ஆசிரியர் விவரித்துள்ளார்.  

## பொருளடக்கம்
1. தோற்றமும் இளமைப் பருவமும்
1. கல்வி
1. நீதிக்கட்சி
1. சமுதாயச் சீர்த்திருத்தம்
1. முதலமைச்சர் அண்ணா
1. அமரர் அண்ணா
# மையவிசை

மரபார்ந்த விசையிலில் ஒரு பொருளின் மீதான **மைய விசை** என்பது அப்பொருளையும் விசை செயல்படும் புள்ளியையும் இணைக்கும் <math>\widehat{r}</math> என்ற ஆர வெக்டரின் எண்மதிப்பைப் பொருத்து இருக்கும், மேலும் ஆரத் திசையில் (நேர்க்குறியாகவோ எதிர்க்குறியாகவோ) செயல்படும் ஒரு விசையாகும். அதாவது,  

: <math> \vec{F} = \mathbf{F}(\mathbf{r}) = \\vert F( \mathbf{r} ) \\vert \hat{\mathbf{r}} </math>  

இங்கு <math> \scriptstyle \vec{ \text{ F } } </math> என்பது விசை , **F** என்பது வெக்டர்-மதிப்புடை விசைச்சார்பு , *F* என்பது ஸ்கேலர்-மதிப்புடை விசைச்சார்பு , **r** என்பது நிலை வெக்டர், ||**r**|| என்பது அதன் எண்மதிப்பு, மேலும் <math> \scriptstyle \hat{\mathbf{r}}</math> = **r**/||**r**|| அதன் ஓரலகு வெக்டர். மைய விசை இரு-பரிமாணத்திலோ முப்பரிமாணத்திலோ வரையறுக்கப்படும்.  

## எடுத்துக்காட்டுகள்

- இரு புள்ளி நிறைகளுக்கு இடையே செயல்படும் நியூட்டனின் ஈர்ப்பியல் விசை
- இரு புள்ளி மின்துகள்களுக்கு இடையே செயல்படும் கூலும் நிலைமின்னியல் விசை

## வகைகள்
வட்டவடிவமான ஒருபதையில் சீராக சுழன்று கொண்டிருக்கும் ஒருபொருளின் வேகம் மாறாதிருந்த போதிலும் அப்பொருளின் திசைத் தொடர்ச்சியாக மாறிக்கொண்டே இருக்கிறது.நியூட்டனின் முதல் விதிப்படி அப்பொருளின் மீது ஒரு விசை செயல்பட்டால் அன்றி இது நிகழாது.அந்தப் பொருளுக்கு வட்டப்பாதையில் இயக்கத்தைக் கொடுக்கிற விசை,மையத்தை நோக்கியே செயல்படுகிறது. இவ்விசை **மையவிசை** எனப்படும்.  

ஒரு பொருளின் மீது **மையநோக்கு விசை** செயல்படுவதால் அது வட்டப்பாதையில் இயங்குகிறது. ஆனால் நியூட்டனின் மூன்றாவது விதிப்படி ஒவ்வொரு விசைக்கும் ஓர் எதிர் விசை எப்போதுமிருக்கும். எனவே மையம் நாடுவிசைக்கு எதிரானதும் சமமானதுமான ஒரு விசை உள்ளளது.இதையே **மையவிலக்கு விசை** என்பர்.  

இவ்விரு விசைகளும் mv<sup>2</sup>/r என்பதற்குச் சமமாகும். இங்கு m என்பது பொருளின் நிறையினையும் v என்பது பொருளின் திசைவேகத்தினையும்  

r என்பது வட்டப்பாதையின் ஆரத்தினையும் குறிக்கிறது.
# பகத் சிங் (நூல்)



**பகத் சிங்** எனும் நூல் சரஸ்வதி ராமநாத் அவர்களால் எழுதப்பட்டதாகும். இந்நூலில் இந்திய சுதந்திரப் போராட்ட வீரர் பகத் சிங்கின் வாழ்க்கை வரலாற்றினை ஆசிரியர் விவரித்துள்ளார். இந்நூல் எட்டு அத்தியாயங்களாகப் பிரிக்கப்பட்டுள்ளது.  

கற்பக நிலையம் தனது புரட்சி வீரர் வரிசைப் புத்தங்களில் ஒன்றாக இந்நூலை வெளியிட்டுள்ளது.
# கடல் வீரன் நெல்சன் (நூல்)



**கடல் வீரன் நெல்சன்** எனும் நூல் அரசு மணிமேகலையால் எழுதப்பட்டதாகும். இந்நூல் மகாசக்தி பதிப்பகம் வெளியிட்டுள்ளது.  

## பொருளடக்கம்
1. கடலின் மைந்தன்
1. இளமைப் பருவம்
1. அடுத்தடுத்து ஏற்பட்ட அனுபவங்கள்
1. நிலையாக நெல்சலன் பெற்ற முன்னேற்றம்
1. கோபன் ஹேகன் போர்
1. வெற்றியும் வீர மரணமும்
# செயல் வீரர் (நூல்)



**செயல் வீரர்** எனும் நூல் ஆர் வேதவல்லி அவர்களால் எழுதப்பட்டதாகும். இந்நூலில் இராசாராம் மோகன்ராய் கிபி 1774ல் பிறந்தது முதல் கிபி 1833 வரையான வாழ்வினை விவரிக்கும் வகையில் ஆசிரியர் எழுதியுள்ளார்.  

## பொருளடக்கம்
- வாழ்வியல்
- தொண்டியல்
- சிறப்பியல்
# சர்தார் படேல் (நூல்)



**சர்தார் படேல்** எனும் நூல் இரா இராசேந்திரன் என்பவரால் எழுதப்பட்டதாகும். இந்நூலில் இந்தியாவின் இரும்பு மனிதர் என்று அழைக்க்கப்பட்ட சர்தார் படேலின் வாழ்க்கையை ஆசிரியர் விவரித்துள்ளார்,  

## பொருளடக்கம்
1. இளமைப் பருவம்
1. வழக்கறிஞர் தொழில்
1. காந்தியைச் சந்தித்தல்
1. பொதுநலத் தொண்டு
1. படேலின் முதல் போர்
1. காங்கிரஸ் கட்சியும் படேலும்
1. சர்தார் பட்டம்
1. உப்பு சத்தியாகிரகம்
1. காங்கிரஸ் மந்திரி சபை
1. இறுதிப் போர்
1. சர்தார் படேலின் உறுதி
1. நாட்டு விடுதலை
1. இரும்பு மனிதர் படேல்
1. படேலின் பண்புகள்
1. படேலின் மறைவு
# கலைவாணர் கண்ட ரஷ்யா (நூல்)



**கலைவாணர் கண்ட ரஷ்யா** எனும் நூல் பொ ச சாமிநாதன், கி பரமசிவன் ஆகியோரால் எழுதப்பட்ட நூலாகும். இந்நூல் சென்னைக் கடற்கரையில் கலைவாணர் என்று அழைக்கப்படும் என் எஸ் கிருஷ்ணன் பேசிய மேடை பேச்சின் தொகுப்பாகும். சாமிநாதன் மற்றும் பரமசிவன் ஆகியோர் என் எஸ் கிருஷ்ணன் பேச்சினை தமிழ் சுருக்கெழுத்து முறையில் பதிவு செய்து பின் விரிவான நூலாக மாற்றியுள்ளார்கள்.  

இந்நூலின் முன்னுரையில் தமிழ் தட்டச்சு மற்றும் தமிழ் சுருக்கெழுத்து முறையானது அவசியம் தேவையென கலைவாணர் வலியுறுத்துகிறார்.  

## பொருளடக்கம்
1. பிச்சைக்காரர்கள் இல்லாத நாடு
1. எட்டு மணிநேர கட்டாய வேலை
1. இந்தியர்களை விரும்பும் ரஷ்ய மக்கள்
1. சேமிப்பு தேவையில்லை
1. பொதுமக்களே போர்வீரர்கள்
1. அரசாங்கத்தை ஏமாற்றாத மக்கள்
1. முக்காடு போராட்டம்
1. கழுதை சவாரி
1. தூங்குவது போல லெனின் உடல்
1. கட்சிகள் இல்லை
1. மூடநம்பிக்கை கிடையாது
1. இந்தியாவின் மக்கள் அதிகம் வேலை இல்லை
# சாய்வு விகிதம்

திசையண் நுண்கணிதத்தில், அளவன் புலத்தின் **சாய்வு விகிதம்** (*gradient*) என்பது ஒரு திசையன் புலம் ஆகும். அத்திசையன் புலத்தின் திசை, எத்திசையில் அளவன் புலத்தின் அதிகரிப்பு பெரிதாய் இருக்கிறதோ அத்திசையாகும். அத்திசையன் புலத்தின் அளவு, அவ்வதிகரிப்பு விகிதம் ஆகும்.  
அளவன் சார்பின் *f*(*x*<sub>1</sub>, *x*<sub>2</sub>, *x*<sub>3</sub>, ..., *x<sub>n</sub>*) சாய்வு விகிதத்தை குறிக்க ∇*f* அல்லது <math>\vec{\nabla} f</math> பயன்படுதப்படும், இங்கு ∇ டெல் இயக்கியாகும்.  
முப்பரிமாணக் காட்டீசியன் ஆள்கூற்று முறைமையில், அளவன் புலம் சாய்வு விகிதம் (gradient) என்பது  

:<math>\nabla f = \frac{\partial f}{\partial x} \mathbf{i} +  
\frac{\partial f}{\partial y} \mathbf{j} +  
\frac{\partial f}{\partial z} \mathbf{k}</math>  
இங்கு **i**, **j**, **k** அலகுத்திசையன்களாகும். எடுத்துக்காட்டாக  
: <math>f(x,y,z)= \ 2x+3y^2-\sin(z)</math> என்ற சார்பின் சாய்வு விகிதம்  
என்பது:  
:<math>\nabla f=  
\frac{\partial f}{\partial x} \mathbf{i} +  
\frac{\partial f}{\partial y} \mathbf{j} +  
\frac{\partial f}{\partial z} \mathbf{k}  
= 2\mathbf{i}+ 6y\mathbf{j} -\cos(z)\mathbf{k}.  
</math>
# சுகதேவ் (எழுத்தாளர்)


**சுகதேவ்** என்பவர் ஒரு தமிழக எழுத்தாளர். தூத்துக்குடியைச் சொந்த ஊராகக் கொண்ட இவரது இயற்பெயர் ப. இளையபெருமாள். பொருளாதாரத்தில் முதுகலை மற்றும் ஆய்வியல் நிறைஞர் பட்டங்களைப் பெற்றிருக்கும் இவர் தினமணி நாளிதழில் 19 ஆண்டுகள் வரை பணியாற்றினார். கடைசி ஆறு ஆண்டுகள் தினமணி நாளிதழின் ஞாயிறு இணைப்பு இதழான தினமணிக் கதிர் வார இதழின் பொறுப்பாசிரியராகவும் பணியாற்றினார். தற்போது சென்னையிலுள்ள வெளிநாட்டுத் தூதரகம் ஒன்றில் பணிபுரிந்து வருகிறார்.  

## எழுதி வெளியாகியுள்ள நூல்கள்

- இலக்கிய வெளி - மருதா பதிப்பகம் (டிசம்பர் 2003).
# பாலியல் இன்றைய ஆய்வுகள் கூறுவது என்ன? (நூல்)



**பாலியல் இன்றைய ஆய்வுகள் கூறுவது என்ன?** எனும் நூல் முனைவர் பத்மஹரி என்பவரால் எழுதப்பட்டதாகும். இந்நூலில் உலகளவில் நடத்தப்பட்ட பாலியல் ஆய்வுகளில் இருந்து மிக முக்கியமான தகவல்களைத் தொகுத்து எழுதப்பட்ட நூலாகும். இந்நூலை பிளாக் ஹோல் மீடியா பப்ளிகேசன்ஸ் வெளியிட்டுள்ளது.  

## பொருளடக்கம்
1. முத்தம் ஒன்று கொடுத்தால் வைரஸ்
1. ஜேம்ஸ் பாண்டும் செக்ஸூம் காரணங்களுக்கான ஓர் ஆய்வு
1. செக்ஸ் போர்னோ வீடியோக்களும் சில அதிர்ச்சிகளும்
1. மூளை வளர்ச்சியை தூண்டுகிறது செக்ஸ்
1. இதயத்திற்கு நல்லது மாரடைப்புக்குப் பின்னும்
1. உளவியல் பார்வையில் கல்லூரி முதல் கடற்கரை வரை
1. ஆண்களையே பெரிதும் பாதிக்கும் காதல் தோல்வி
1. ஏன் உடலுறவு கொள்கிறோம் காரணங்களைப் பட்டியலிடும் ஆய்வு
1. டெஸ்டோஸ்டீரோன் ஹார்மோனுக்கும் இருதய நோயுக்குமுள்ள தொடர்பு
1. போதை மருந்துகளும் செக்ஸூம் அதிர்ச்சிகரமான சில தகவல்கள்
1. உடல் பருமனும் சில செக்ஸ் கோளாறுகளும்
1. செக்ஸூம் மதுவும் விஞ்ஞானம் தரும் விளக்கங்கள்
1. உச்சக்கட்டம் புதிரா புனிதமா
1. திருநங்கைகள் அறிவியல் பின்புலம், பிறப்பிற்கான காரணங்கள் சிகிச்சைகள் ஓர் அலசல்
1. கள்ள உறவுகள் அறிவியல் பின்புலகம் காரணங்கள் தீர்வுகள் ஓர் அலசல்
1. புதுயுகமும் பூப்படைதலும் ஏன் குறைகிறது வயது.
1. ஓரினச்சேர்க்கையார்கள் பிறக்கின்றார்களா உருவாக்கப்படுகின்றார்களா ஓர் அலசல்
1. பீடோபீலியா குழந்தைகள் மீதான பாலியல் ஈர்ப்பு காரணங்கள் சிகிச்சைகள் ஓர் பார்வை
1. மிருகங்களுடன் புணர்ச்சி ஓர் அறிவியல் பார்வை
1. ஆணுறைப் பயன்பாடு விழிப்புணர்வு முயற்சிகள் தோல்வியடைவது ஏன்
1. ஒவ்வொரு பெண்ணும் அவசியம் தெரிந்து கொள்ள வேண்டிய ஆண்களின் மூளையைப் பற்றிய 10 உண்மைகள்
1. ஒவ்வொரு ஆணும் அவசியம் தெரிந்து கொள்ள வேண்டிய பெண்களின் மூளையைப் பற்றிய 10 உண்மைகள்
1. செக்ஸ் ஒரு புள்ளிவிவரம்
1. செக்ஸ் காதாலா காமமா சில கேள்விகளும் விளக்கங்களும்
1. தெர்ல் சுவாரசியமான 10 கண்டுபிடிப்புகள்
# இலக்கிய வெளி (நூல்)



**இலக்கிய வெளி** எனும் நூல் 200 பக்கங்களுடன் 1/8 டெம்மி அளவில் வெளியிடப்பட்டுள்ளது.  

## நூலாசிரியர்

தூத்துக்குடியைச் சொந்த ஊராகக் கொண்ட **சுகதேவ்** (இயற்பெயர் ப. இளையபெருமாள்) பொருளாதாரத்தில் முதுகலை மற்றும் ஆய்வியல் நிறைஞர் பட்டங்களைப் பெற்றவர். தினமணி நாளிதழில் 19 ஆண்டுகள் வரை பணியாற்றினார். கடைசி ஆறு ஆண்டுகள் தினமணி நாளிதழின் ஞாயிறு இணைப்பு இதழான தினமணிக் கதிர் வார இதழின் பொறுப்பாசிரியராகவும் பணியாற்றினார். தற்போது சென்னையிலுள்ள வெளிநாட்டுத் தூதரகம் ஒன்றில் பணிபுரிந்து வருகிறார்.  

## பொருளடக்கம்

நூலாசிரியர் தினமணிக் கதிர் இதழில் ஆறு ஆண்டுகளுக்கும் மேலாக எழுதி வந்த கட்டுரைகள் மற்றும் நேர்காணல்கள் போன்றவைகளில் இலக்கியம் தொடர்பான 22 கட்டுரை மற்றும் நேர்காணல்கள் இந்நூலில் இடம் பெற்றிருக்கின்றன.
# கதிரியக்க ஆயுதம்



**கதிரியக்க ஆயுதம்** (*radiological weapon*) என்பது கொல்ல அல்லது தகர்ப்பு விளைவை உண்டாக்க வடிவமைக்கப்பட்ட கதிரியக்க பொருளைப் பரப்பும் ஆயுதம் ஆகும்.  

"அழுக்குக் குண்டு" என அறியப்பட்டது உண்மையில் அணு ஆயுதம் அற்ற, ஒரே மாதிரியான வெடிபொருட் துகளின் விளைவை ஏற்படுத்தாத ஒரு வகையாகும். இது கதிரியக்க பொருளைப் பரப்ப வெடிபொருட்களைப் பயன்படுத்துகின்றது. இது பொதுவாக அணு சக்தி உலை அல்லது கதிரியக்க மருத்துவக் கழிவுகளைப் பயன்படுத்துகின்றது.  

இதன் இன்னொரு வகையான "உப்பிட்ட குண்டு" சாதாரண அணு ஆயுதத்தைவிட பாரியளவு அணு வீச்சை வெளிப்படுத்த வடிவமைக்கப்பட்ட ஆயுதம்.
# திருக்குறள் அமைப்பும் முறையும் (நூல்)

**திருக்குறள் அமைப்பும் முறையும்** என்னும் திருக்குறள் ஆய்வு நூலை மு. சண்முகம் பிள்ளை என்பவர் 1972இல் எழுதி வெளியிட்டார்.  

## நூலின் உள்ளடக்கம்
சென்னைப் பல்கலைக்கழகத்தால் வெளியிடப்பட்ட இந்நூல் "திருக்குறள் ஆராய்ச்சி" வரிசையில் நான்காம் வெளியீடாகக் கொணரப்பட்டுள்ளது. மேலும் இந்நூல் *The Structure and Method of Tirukkural* என்னும் ஆங்கிலத் தலைப்பையும் கொண்டுள்ளது.  

நூலின் உள்ளுறை கீழ்வருமாறு:  
;முதற் பகுதி - நூலமைப்பு  
1. முப்பால்  

2. இயல் பாகுபாடு  

3. அதிகாரப் பகுப்பு முறை  

- அதிகாரப் பகுப்புச் செய்தவர் ஆசிரியரே  

- அதிகாரப் பெயர்கள்  

- அதிகாரப் பெயர் அடைவு  

- அதிகாரப் பெயர் வகை  

4. அதிகாரப் பெயர்விளக்கமும் வைப்புமுறையும்  

5. அதிகாரப் பொருளடைவு  

6. வள்ளுவர் வழங்கிய பா  

7. பாடல் தொகை வகை  

8. அதிகாரப் பாடல் அடைவு  

;இரண்டாம் பகுதி - நுவலும் முறை  

1. முன்னோர் மொழி போற்றுதல்  

2. உலகின் மேலிட்டு உரைத்தல்  

3. முரண்பாட்டால் விளக்கல்  

- உடன்பாடு - எதிர்மறை  

- கொள்ளத்தக்கன - தள்ளத்தக்கன  

- செய்வதும் - செய்யாமையும்  

4. விதிக்கும் முறை  

5. வினாவிப் பொருள் உணர்த்தல்  

6. எண்ணல் பொருள் வரையறை  

7. விளைவு கூறி அறிவுறுத்தல்  

8. ஒரு நீதிக்கு மற்றொரு நீதி  

9. இயைபுடைய பொருள்களை இணைத்து மொழிதல்  

10. வள்ளுவர் உரைக்கும் பொருளும் எடுத்துக்காட்டும்  

11. சொற்பொருள் ஒப்புமை  

- பொருட்குறிப்பு அகராதி  

## குறிப்பு
# வார்ப்புரு:Infobox Writing system/doc



## Syntax
Syntax including all possible variables (required parameters marked with asterisk):  
<div>  

|name = (*)  
|altname = 2ary name  
|type = (*see type options below)  
The next three fields, prefixed SH (ShortHand), are optionally used only if "type" = shorthand or stenography:  
|SHline = ("light" or "heavy" - heavy-line shorthands distinguish thick and thin strokes)  
|SHtype = (see SHtype options below)  
|SHform = (see SHform options below)  
|typedesc = (For providing additional info after a general type)  
|languages = (Major languages using the writing system)  
|creator = (Use instead of famN for artificially created writing systems)  
|date = (Date created)  
|published = (Date published - for shorthands and script reforms)  
|time = (*Time period during which system was in use)  
|fam1 = (Use famN to specify parent writing system/s.  
|fam2 = Up to 15 parent writing systems can be listed,  
... fam1 being the oldest.)  
|fam15 =  
|sisters = (For sister writing systems here with common origin)  
|children = (For child writing systems)  
|sample = (Sample image, WITHOUT "Image:" prefix)  
|imagesize = (Sample image's size)  
|unicode = (To specify a Unicode range)  
|iso15924 = (Either the ISO 15924 four-letter code or number. Template will automatically display both)  
|iso15924 note= (To specify more text on the ISO 15924 four-letter codes, e.g. variants, aliases)  
|footnotes = (Some information about the writing system)  
|note = (cancels the IPA warning)  

</div>  

While it is probably important to always list at least the immediate 'parent' of any writing system it isn't always practical to list all of the 'children' if this number is too large.  

### Options for *type* parameter
Select color coding according to the type of writing system:  
| Manual | Pictographic | Ideographic | Logographic |  |  |
| --- | --- | --- | --- | --- | --- |
| Stenography | Shorthand | Undeciphered | Alternative | (default) | } |

### Options for *SHform* parameter
This field should only be included if "type" = stenography or shorthand. Select text color coding according to the shorthand letterforms:  
| **Semi-Script** | **Elliptical** | **Script-Geometric** | **(default)** | } |
| --- | --- | --- | --- | --- |

### Options for *SHtype* parameter
This field should only be included if "type" = stenography or shorthand. Select background color coding according to the type of writing system:  
| **Semisyllabic** | **Mixed** | **Undeciphered** | **Alternative** | **(default)** | } |
| --- | --- | --- | --- | --- | --- |
# டேவிட் புரூஸ்டர்


**சேர் டேவிட் புரூஸ்டர்** (*Sir David Brewster*, 11 டிசம்பர் 1781 – 10 பெப்ரவரி 1868) என்பவர் இசுக்கொட்லாந்தைச் சேர்ந்த இயற்பியலாளரும் கணிதவியலாலரும் வானியலாளரும் கண்டுபிடிப்பாளரும் எழுத்தாளரும் ஆவார். ஒளியியலில் இவரின் பங்களிப்புகள் பெரிதும் போற்றப்படுகின்றன. குறிப்பாக, கலையுருக்காட்டி கண்டுபிடிப்புக்காகவும், முப்பரிமாணக் காட்டிக்கான மேம்பாட்டுக்காகவும் புரூஸ்டரின் கோணத்திற்காகவும் அறியப்படுகிறார்.
# பெர்மாவின் தத்துவம்

யை நிறுவப் பயன்படுகிறது. வெவ்வேறு ஊடகங்களில் கோணங்களின் சைன்கள் அலைகள் பரவும் வேகங்களுக்கு ஒரே விகிதத்தில் இருப்பின், P இலிருந்து Q வரைக்கும் செல்வதற்கு எடுக்கும் நேரம் மிகக் குறைவாக இருக்கும்.]]  
ஒளியியலில், **பெர்மாவின் தத்துவம்** (*Fermat's principle* அல்லது *principle of least time*) என்பது ஒளிக்கதிர் ஒன்று ஒரு புள்ளியில் இருந்து இன்னொரு புள்ளிக்கு செல்லும் போது ஒளியானது மிகக் குறைந்த நேரத்தில் செல்லும் பாதை வழியாகவே செல்லும் என்பதை விளக்கும் தத்துவம் ஆகும். இத்தத்துவம் சில வேளைகளில் ஒளிக்கதிரின் வரைவிலக்கணத்திற்கும் பயன்படுத்தப்படுகிறது. இந்தத் தத்துவம் பிற அலை இயக்கங்களுக்கும் பொருந்தும்.  

கண்ணாடிகளில் எதிரொளிப்பு, வெவ்வெறு ஊடகங்களில் ஒளி முறிவு, அல்லது முழு அக எதிரொளிப்பு போன்றவைகளை விளக்கவும் பெர்மாவின் தத்துவம் பயன்படுத்தப்படுகிறது. இது கணித முறைப்படி (குறைந்த அலைநீளங்களுக்கு) ஐகன்சு-பிரெனெல் தத்துவத்தின் மூலம் விளக்கப்படுகிறது.
# க. ஜெயபாலன்


**க. ஜெயபாலன்** (பிறப்பு:மார்ச் 10, 1974) என்பவர் ஒரு தமிழ்ப் பேராசிரியர் மற்றும் எழுத்தாளர் ஆவார்.  

## பிறப்பு, கல்வி
விழுப்புரம் மாவட்டம், செஞ்சி வட்டம், ஆத்திப்பட்டு எனும் ஊரில் பிறந்த இவர் பி.லிட்., (தருமபுரம் ஆதினம் கலைக்கல்லூரி  
, மயிலாடுதுறை, 1995), முதுகலை தமிழ் இலக்கியம் (மதுரை காமராசர் பல்கலைக்கழகம், மதுரை, 1997) மற்றும் முனைவர் (சென்னைப் பல்கலைக்கழகம், சென்னை, 2007) பட்டங்களைப் பெற்றிருக்கிறார். முனைவர் பட்ட ஆய்வுகளுக்கு மேற்பார்வையாளராக இருந்து வருகிறார். தற்போது சென்னையிலுள்ள நந்தனம் அரசுக் கலைக்கல்லூரியில் பேராசிரியராகப் பணியாற்றி வருகிறார்.
# பிரான்ஃகோபர் கோடுகள்


ஒளியியலில் **பிரான்கோபர் வரிகள்** (*Fraunhofer lines*) என்பன கதிரவனின் தொடர் நிறமாலையில் அதன் பின்புலத்தில் காணப்படும் உட்கவர் நிறமாலைக் கோடுகளாகும். நிறமாலையில் இவை கறுப்புக் கோடுகளாகக் காணப்படும். செருமானிய இயற்பியலாளர் ஃபிரான்கோபரைப் (1787-1826) பெருமைப்படுத்தும் வகையில் இக் கோடுகள் இவ்வாறு அழைக்கப்படுகின்றன.  

## பெயரீடுகள்
முக்கியமான பிரான்கோபர் வரிகளும் அவற்றுடன் இணைந்த தனிமங்களும் பின்வரும் அட்டவணையில் காட்டப்பட்டுள்ளன:  

| y | O<sub>2</sub> | 898.765 |  |
| --- | --- | --- | --- |
| Z | O<sub>2</sub> | 822.696 |  |
| A | O<sub>2</sub> | 759.370 |  |
| B | O<sub>2</sub> | 686.719 |  |
| C | Hα | 656.281 |  |
| a | O<sub>2</sub> | 627.661 |  |
| D<sub>1</sub> | Na | 589.592 |  |
| D<sub>2</sub> | Na | 588.995 |  |
| D<sub>3</sub> அல். d | He | 587.5618 |  |
| e | Hg | 546.073 |  |
| E<sub>2</sub> | Fe | 527.039 |  |
| b<sub>1</sub> | Mg | 518.362 |  |
| b<sub>2</sub> | Mg | 517.270 |  |
| b<sub>3</sub> | Fe | 516.891 |  |
| b<sub>4</sub> | Fe | 516.891 |  |
| b<sub>4</sub> | Mg | 516.733 | } |
| |  
| c | Fe | 495.761 |  |
| --- | --- | --- | --- |
| F | Hβ | 486.134 |  |
| d | Fe | 466.814 |  |
| e | Fe | 438.355 |  |
| G' | Hγ | 434.047 |  |
| G | Fe | 430.790 |  |
| G | Ca | 430.774 |  |
| h | Hδ | 410.175 |  |
| H | Ca<sup>+</sup> | 396.847 |  |
| K | Ca<sup>+</sup> | 393.368 |  |
| L | Fe | 382.044 |  |
| N | Fe | 358.121 |  |
| P | Ti<sup>+</sup> | 336.112 |  |
| T | Fe | 302.108 |  |
| t | Ni | 299.444 | } |
|}
# திருமயம் குடைவரைகள்



**திருமெய்யம் குடைவரைகள்** என்பவை இந்தியாவின், தமிழ்நாட்டின், புதுக்கோட்டை மாவட்டம் திருமெய்யத்தில் உள்ள குன்றில் காணப்படும் மூன்று குடைவரைகள் ஆகும். இவை 7-8ஆம் நூற்றாண்டில் குடையப்பட்டவை என்று கருதப்படுகின்றன. இவற்றில் ஒன்று, குன்றின் மேற்பகுதியில் அமைந்துள்ளது அது கருவறையை மட்டும் கொண்டதாக உள்ளது. அதில் சிவலிங்கம் காணப்படுகிறது. கீழ்ப்பகுதியில் சிவனுக்கும் திருமாலுக்கும் என இரண்டு குடைவரைகள் அடுத்தடுத்த குடைவரைக் கோயில்களாக உள்ளன.  

தமிழ்நாட்டில் பல குடைவரைகள் பள்ளிகொண்ட பெருமாளுக்கு அமைக்கப்பட்டுள்ளன என்றாலும் இங்குள்ள குடைவரையே அளவில் பெரியது. தாய்ப்பாறையில் பள்ளிகொண்ட பெருமாள் செதுக்கப்பட்டுள்ளார். மேலும் நின்ற நிலையில் ஒரு பெருமாள் வெளியே செதுக்கப்பட்டு கொண்டுவந்து நிறுவப்பட்டவராகவும் உள்ளார். சிவனுக்கு அமைக்கபட்ட குடைவரையில் தமிழ்நாட்டின் தனிச்சிறப்பான படைப்பான இலிங்கோத்பவர் வடிவம் உள்ளது.  

## வரலாறு
சமயப்பொறை நோக்குடன் சிவனுக்கும், திருமாளுக்கும் அருகருகே இந்தக் குடைவரைகள் அமைக்கப்பட்டு, வருவாயும் திட்டமிடப்பட்டிருந்தது. ஒரு கட்டத்தில் வருவாய் பங்கீட்டில் நேர்ந்த இணக்கமற்ற போக்கால் குழப்பங்களும், சர்ச்சைகளும் தோன்றி கோயில்களில் வழிபாடுகள் நிறுத்தபட்டன. இந்நிலையில் போசளர் ஆட்சிக் காலத்தில் இச்சிக்கலைத் தீர்க்க முயற்சி மேற்கொள்ளபட்டது. கி. பி. 1245 இல் போசள படைத்தலைவர்களான இரவிதேவர், அப்பண்ணர் ஆகியோர் முன்னிலையில் சுற்றுவட்டார மக்கள் பிரதிநிதிகள், சமயப் பெரியவர்கள் கூட்டம் கூட்டப்பட்டு பேச்சுவார்த்தை நடத்தப்பட்டு *வைஷ்ணவ மாகேசுவரம்* என்ற ஒப்பந்தம் கையொப்பம் ஆனது. இந்த ஒப்பந்தம் கல்வெட்டாக பதியப்பட்டு அதில் 40 பேர் கையொப்பமிட்டனர்.  

ஒப்பந்தத்தின் முதல் பகுதியாக இரு கோயில்களுக்கும் வருவாய் பகிரப்பட்டது. அடுத்து இரு கோயில்களில் எல்லைகள் வரையறுக்கபட்டு, அவற்றை சுவரெடுத்து பிரிக்க முடிவு செய்யப்பட்டது. அதேபோல தங்கள் கோயிலுக்கு சொந்தமான கல்வெட்டு அடுத்த கோயில் பகுதியில் இருந்தால் அவற்றைப் படியெடுத்து தங்கள் கோயில் பகுதியில் செதுக்கிக் கொள்ளவும் ஒப்பந்தம் வழிவகுத்தது. கிழக்கில் இருந்த சுனை பெருமாள் கோயிலுக்கும், மேற்கில் உள்ள கிணறு சிவன் கோயிலுக்கும் எனவும் பிரிக்கப்பட்டது. இந்த ஒப்பந்தத்திற்கு பிறகும் அவ்வப்போது இரு கோயில் நிவாகத்திற்கு இடையே சர்ச்சைகள் உண்டானது கல்வெட்டுகள் வழியாக அறியப்படுகிறது.  

## மேலும் பார்க்கவும்
- திருமயம்
- குடைவரைக் கோயில்கள்
- திருமயம் மலைக்கோட்டை
# திருக்குறளில் மரபும் திறனும் (நூல்)

**திருக்குறளில் மரபும் திறனும்** என்னும் திருக்குறள் ஆய்வுநூல் கருவை பழனிசாமியால் ஆக்கப்பட்டு 2004இல் வெளியிடப்பட்டுள்ளது.  

## நூலின் உள்ளடக்கம்

இந்நூலில் ஆசிரியர் திருக்குறளின் எழுத்து, சொல், பொருள், யாப்பு, அணி ஆகிய ஐந்திலக்கணம் எவ்வாறு எழிலுற அமைக்கப்பட்டுள்ளது என்பதை விளக்குகிறார்.  

பல தமிழ் இதழ்களில் வெளியான கட்டுரைகளைத் தொகுத்து இந்நூலில் வழங்குகிறார் ஆசிரியர். இந்நூலின் உள்ளடக்கம் கீழ்வருமாறு:  
;தோற்றுவாய்  

;மரபியல் ஆய்வு  

;உள்ளடக்க பகுப்பாய்வு  

;ஒப்பாய்வு  

இவற்றுள் மரபியல் ஆய்வின் கீழ் "திருக்குறளில் கோடிகள்", "திருக்குறளில் தலைகள்", "திருக்குறளில் நோய்கள்", "திருக்குறளில் உடல் உறுப்புகள்", திருக்குறளில் இயற்கை", "திருக்குறளில் எதிர்காலவியல்", "திருக்குறளில் பெரியார் - யார்?" போன்ற சிறு கட்டுரைகள் உள்ளன.  

அதுபோலவே, ஒப்பாய்வின் கீழ் "திருக்குறளும் திருவாசகமும்", "வள்ளுவர் வழியில் பாரதி" போன்ற சிறு கட்டுரைகள் உள்ளன.  
நூலின் இறுதியில் திருவள்ளுவமாலை பதிக்கப்பெற்றுள்ளது.  

## குறிப்பு
# திருக்குறள் அகராதி (நூல்)

**திருக்குறள் அகராதி** என்னும் தலைப்பில் திருக்குறள் ஆய்வுநூல் ஒன்றினை எச். இராமசாமி 2004இல் வெளியிட்டார்.  

## நூல் விவரங்கள்
இந்நூலில் திருக்குறளில் வருகின்ற அனைத்துச் சொற்களும் சொற்றொடர்களும் பொருளமைவுக்கு ஏற்றவாறு அகர வரிசையில் தரப்படுகின்றன. மு. வரதராசனார் தமது "திருக்குறள் தெளிவுரை"யில் பொழிப்புரையாகத் தருகின்ற பொருளின் அடிப்படையில் இங்கு ஆசிரியர் பதவுரை எழுதியுள்ளார். சிற்சில இடங்களில் பதத்திற்கு நேர்ப்பொருள் காண இயலாதபோது பரிமேலழகர் உரை துணையாகக் கொள்ளப்படுகிறது.  

அகரவரிசையில் சொற்கள் 1) அடிச்சொல்; 2) திருக்குறள்சொல், சொற்றொடர்கள்; 3) அவை உள்ள திருக்குறள் எண்; 4) இலக்கணக் குறிப்பு; 5) உரை - இந்த வரிசையில் வைக்கப்பட்டுள்ளன.  

இந்த நூலில் ஆசிரியர் தரும் தகவல்படி, திருக்குறளில் 1139 அடிச்சொற்கள் அமைந்துள்ளன. அவற்றுள் 411 பெயரடிகள், 389 வினையடிகள், 142 பெயருக்கும் வினைக்கும் பொதுவான அடிகள், 33 இடையடிகள், 11 உரியடிகள் என்றுள்ளன.  

## பிற்சேர்க்கைகள்
நூலின் மையப் பகுதியாகிய அகராதி முடிந்ததும் ஆசிரியர் பிற்சேர்க்கைகள் நான்கு தருகின்றார்.  
**பிற்சேர்க்கை -1** என்னும் பகுதியில் "திருக்குறளில் காணப்படும் வடமொழிச் சொற்களின் அகரவரிசை" தரப்படுகிறது. திருக்குறளில் 47 வடமொழி அடிச்சொற்கள் உள்ளன என்று கூறும் ஆசிரியர், சாமி வேலாயுதம் எழுதிய "திருக்குறள் சொல்லடைவு" என்னும் நூலிலிருந்து அத்தகவலைப் பெற்றதாகக் கூறுகிறார்.  

**பிற்சேர்க்கை - 2** என்னும் பகுதியில் "திருக்குறள் முடிப்பு அகராதி" தரப்படுகிறது. இங்கு ஒவ்வொரு குறளின் முடிவுச் சீரும் அகர வரிசையில் தரப்படுகிறது.  

**பிற்சேர்க்கை - 3** என்னும் பகுதியில் "திருக்குறள் நூலில் உள்ள அணிகளும் பாவின் எண்களும்" பற்றிய தகவல்கள் உள்ளன. திருக்குறளில் உருவக அணி 6 முறையும், உவமை அணி 140 முறையும், இல்பொருள் அணி ஒரு முறையும், எடுத்துக்காட்டு உவமை அணி 22 முறையும், எதிர்நிரல் நிறை அணி ஒரு முறையும், ஏகதேச உருவக அணி 5 முறையும், சொல்பின்வரு நிலையணி ஒரு முறையும், சொல்பொருள் பின்வருநிலையணி 27 முறையும், பிறிது மொழிதல் அணி 9 முறையும், முறை நிரல் நிறை அணி 2 முறையும், வேற்றுமை அணி 2 முறையும் வருவதாக தகவல் இந்நூலில் தரப்படுகிறது.  

**பிற்சேர்க்கை - 4** என்னும் பகுதியில் திருக்குறளில் "நிற்பன", "நீந்துவன", "ஊர்வன", "பறப்பன", "நடப்பன", "எத்தனை எத்தனை மனிதர்கள்", "மனிதர்க்குப் பயன்பட்ட வாகனங்கள், கருவிகள்" ஆகியவை எந்தக் குறளில் வருகின்றன என்று தொகுத்துத் தரப்படுகிறது.  

## குறிப்பு
# உல்ம்



**உல்ம்** என்பது இடாய்ச்சுலாந்து நாட்டின் பாடன்-வுயர்ட்டம்பெர்கு மாநிலத்தில் உள்ள ஒரு நகரம். இதுவே உல்ம் மாவட்டத்தின் தலைநகரமும் ஆகும். இந்நகரம் தனுபே ஆற்றின் கரையில் அமைந்துள்ளது. 2006-ஆம் ஆண்டுக் கணக்கெடுப்பின் படி இதன் மக்கட்தொகை 120,000 ஆகும்.  

இந்நகரம் இங்கு அமைந்துள்ள உலகின் மிக உயரமான உல்ம் மின்ஸ்ட்டர் தேவாலயத்திற்காகவும் ஆல்பர்ட்டு ஐன்ஸ்ட்டைன் பிறந்த இடம் என்பதற்காகவும் அறியப்படுகிறது.
# சி. மூ. இராசமாணிக்கம்


**சின்னப்பு மூத்ததம்பி இராசமாணிக்கம்** (*Sinnappu Moothathamby Rasamanickam*, சனவரி 20, 1913 - செப்டம்பர் 7, 1974) இலங்கைத் தமிழ் அரசியல்வாதி ஆவார். இவர் பட்டிருப்புத் தொகுதியின் நாடாளுமன்ற உறுப்பினராகவும், தமிழரசுக் கட்சியின் தலைவராகவும் இருந்தவர்.  

## ஆரம்ப வாழ்க்கை
1913 இல் பிறந்தவர் இராசமாணிக்கம். இவர் இலங்கையின் கிழக்கு மாகாணத்தில் மண்டூர் என்னும் ஊரில் வேளாண்மைக் குடும்பத்தில் பிறந்தவர். தந்தை திருப்பழுகாமத்தைச் சேர்ந்த சோமநாதர் சின்னப்பு உடையார், தாயார் மண்டூரைச் சேர்ந்த சின்னப்பிள்ளை. இவர்களுக்கு மூத்தவராகப் பிறந்தவர் இராசமாணிக்கம். இவருடன் கூடப் பிறந்தவர்கள் சிவகுரு, சங்கரப்பிள்ளை, நடராசா, சிவப்பிரகாசம், நேசம் ஆகியோர். இராசமாணிக்கம் மண்டூர் சைவப்பள்ளி, கல்முனை உவெசுலி கல்லூரி, யாழ்ப்பாணம் மத்திய கல்லூரி ஆகியவற்றில் கல்வி கற்று கொழும்புப் பல்கலைக்கழகத்தில் பொருளியல் துறையில் இலண்டன் பல்கலைக்கழகத்தின் சிறப்புப் பட்டம் பெற்றார். இராசமாணிக்கம் அரசு சேவையில் இணைந்து கூட்டுறவு அலுவலர், உணவுக் கட்டுப்பாட்டு அதிகாரி, உதவி அரச அதிபர், காணி ஆணையாளார் எனப் பல பதவிகளை பதுளை, அம்பாந்தோட்டை மாவட்டங்களில் வகித்துள்ளார்.  

## திருமணம்
இராசமாணிக்கம் களுவாஞ்சிக்குடியைச் சேர்ந்த மருத்துவர் வைரமுத்து ஜேம்ஸ் செல்லையா, மார்கிரட் தங்கம்மா ஆகியோரின் மகள் லீலா செபரத்தினம் என்பவரைத் திருமணம் புரிந்தார். இவர்களுக்கு 2 பெண்களும் 4 ஆண்களும் பிள்ளைகள். இந்திய அமைதிப் படையினரின் துப்பாக்கிச் சூட்டில் 1988 இல் 4வது பிள்ளை சக்கரவர்த்தி இறந்தார். ராசபுத்திரனின் மகன் சாணக்கியன் இராசமாணிக்கம் இலங்கை தமிழரசுக் கட்சியின் மட்டக்களப்பு மாவட்ட நாடாளுமன்ற உறுப்பினர் ஆவார்.  

## அரசியலில்
1947 நாடாளுமன்றத் தேர்தலில் சுயேட்சை வேட்பாளராகப் போட்டியிட்டு சோ. உ. எதிர்மனசிங்கம் என்பவரிடம் சுமார் 800 வாக்குகள் வித்தியாசத்தில் தோற்றார். ஆனாலும், 1952 தேர்தலில் போட்டியிட்டு 460 வாக்குகள் வித்தியாசத்தில் எதிர்மனசிங்கத்தை வென்று நாடாளுமன்றம் சென்றார்.  

சா. ஜே. வே. செல்வநாயகம் இலங்கைத் தமிழரசுக் கட்சியை ஆரம்பித்த போது அக்கட்சியில் தன்னை இணைத்துக் கொண்டார். பண்டா-செல்வா ஒப்பந்தப் பேச்சுக்களில் கலந்து கொண்டார். ஆனாலும் மார்ச்சு 1960 தேர்தலில் போட்டியிட்டு வெற்றி பெற்றார். சூலை 1960, 1965 நாடாளுமன்றத் தேர்தல்களில் வெற்றி பெற்றார். 1970 தேர்தலில் ஐக்கிய தேசியக் கட்சி வேட்பாளர் சோ. தம்பிராஜாவிடம் 600 வாக்குகளால் தோற்றார்.  

இராசமாணிக்கம் இலங்கைத் தமிழரசுக் கட்சியின் தலைவராகவும் தமிழர் விடுதலைக் கூட்டணி தலைவராகவும் செயல்பட்டவர்.  

## சமூக சேவைகள்
இராசமாணிக்கம் மண்முனை தென் எருவில் பற்று பிரதேச சபையின் தவிசாளராகவும் மட்டு மாவட்ட தவிசாளர் ஒன்றியத் தலைவராகவும் (1956) இருந்தார். களுவாஞ்சிக்குடி பலநோக்கு கூட்டுறவுச் சங்க ஒன்றியத்தின் தலைவராகவும், களுவாஞ்சிகுடி சைவ மகா சபையின் தலைவராகவும் (1960-1974) பணியாற்றியுள்ளார்.  

## நினைவுச் சின்னங்கள்
- இராசமாணிக்கனாரின் வீட்டுக்கு வடக்கே களுவாஞ்சிகுடி வீரபத்திரர் ஆலயத்திற்கு முன்னால் அவரது முழு உருவச்சிலை ஒன்று 1983 சனவரி 20 இல் அமைக்கப்பட்டது.
- களுவாஞ்சிகுடி மாணிக்கப் பிள்ளையார் ஆலயத்திற்கு முன்னால் இராசமாணிக்கத்தின் நினைவுக் கலாசார மண்டபம் 2002 ஆம் ஆண்டில் அமைக்கப்பட்டது.
# வள்ளுவரின் மெய்யியல் (நூல்)

**வள்ளுவரின் மெய்யியல்** என்னும் ஆய்வு நூல் திருவள்ளுவர் பகுத்தறிவின் துணைகொண்டு உயிர் மற்றும் இயலுலகின் இயல்புகளை ஆய்ந்து எடுத்துரைக்கும் முடிவுகளைத் தொகுத்துரைக்கும் பாணியில் எழுதப்பட்டு, 1986இல் வெளியிடப்பட்ட தத்துவ நூல் ஆகும். இதன் ஆசிரியர் கு. ச. ஆனந்தன்.  

## நூலின் மையக் கருத்து
இந்த ஆய்வு நூலில் ஆசிரியர் கு. ச. ஆனந்தன் வைதீகம், அத்வைதம், விசிட்டாத்வைதம், துவைதம், பக்தி இயக்கம், புத்தம், சமணம், சைவம், வைணவம், உலகாய்தம், சாங்கியம், யோகம், நையாயிகம், வைசீடிகம், மீமாம்சை போன்ற அனைத்து மெய்யியல் மற்றும் சமயவியல் கொள்கைகளுக்கெல்லாம் அப்பால் நின்று தனித்தன்மையுடன் எழுதப்பட்டதே திருக்குறள் என்று விளக்குகின்றார். அவர்தம் கருத்துப்படி,  

## தனித்தன்மை வாய்ந்த மெய்யியல்

திருவள்ளுவரின் மெய்யியல் தனித்தன்மை வாய்ந்தது என்று கூறுகின்ற நூலாசிரியர், அதனைக் கீழ்வருமாறு விளக்குகிறார்:  

## நூல் பிரிவுகள்
*வள்ளுவரின் மெய்யியல்* என்னும் ஆய்வு நூலில் கீழ்வரும் உள்ளடக்கம் உள்ளது:  

;முதல் பகுதி: *சமய மெய்யியல்*  

1) சங்கத் தமிழகத்தில் சமயமும், மெய்யியலும்  

2) இடைக்காலத் தமிழகத்தின் சமயமும், மெய்யியலும்  

;இரண்டாம் பகுதி: *திருவள்ளுவ மெய்யியல்*  

3) மரபுத் தொடர்களே! கருத்துத் தொடர்களல்ல  

4) குறள் கூறாதவை  

5) நில்லாதனவும் நிலையினவும்  

6) உடம்பும் உயிரும்  

7) துன்பமும் துறவும்  

8) பற்றற்றான் பற்றும் பெரு பயனும்  

9) மெய்யுணர்தலும் அவா அறுத்தலும்  

10) முதற் குறள்  

11) சாங்கியமும், ஆதிபகவனும்  

12) "மன்னுயிரெல்லாம் தொழும்"  

13) மூலவர்களும் முன்னோடிகளும்  

14) குறள் கூறும் ஊழ் (விதியன்று)  

நூலின் இறுதிப் பக்கங்களில் நூலின் சாரத்தை "திருவள்ளுவ மெய்யியல் சூத்திரங்கள்" என்று ஆசிரியர் சுருக்கமாக வழங்குகின்றார். தொடர்ந்து, அருஞ்சொல் அகரவரிசையும் கருவி நூற்பட்டியும் இணைக்கப்பட்டுள்ளன.  

## குறிப்பு
# இக்கால உலகிற்குத் திருக்குறள் (நூல்)

**இக்கால உலகிற்குத் திருக்குறள்** என்னும் திருக்குறள் ஆய்வு நூல் மூன்று தொகுதிகளாக அமைந்து சென்னை, உலகத் தமிழாராய்ச்சி நிறுவனத்தால் 2004ஆம் ஆண்டு வெளியிடப்பட்டது. மூன்று தொகுதிகளுக்கும் தொகுப்பாசிரியர் தி. சே. சுப்பராமன், சேயோன் ஆகியோரும், பதிப்பாசிரியர் சா. கிருட்டின மூர்த்தியும் ஆவர்.  

## மூன்று நிறுவனங்கள் பங்கேற்பு
மூன்று தொகுதிகள் கொண்ட இந்நூலின் தொகுப்பாசிரியர்கள் தி.சே. சுப்பராமன், சேயோன் ஆகியோர் முறையே அண்ணாமலைப் பல்கலைக்கழகம் மற்றும் மயிலைத் திருவள்ளுவர் தமிழ்ச் சங்கம் என்னும் நிறுவனங்களையும், பதிப்பாசிரியர் சா. கிருட்டின மூர்த்தி உலகத் தமிழாராய்ச்சி நிறுவனத்தையும் சார்ந்தவர்கள். இம்மூன்று நிறுவனங்களும் சேர்ந்து நிகழ்த்திய திருக்குறள் கருத்தரங்கத்திற்கு வழங்கப்பட்ட ஆய்வுக் கட்டுரைகளின் தொகுப்புகளே இந்த மூன்று நூல் தொகுதிகள் ஆகும்.  

## முதல் தொகுதி உள்ளடக்கம்
இக்கால உலகிற்குத் திருக்குறள் என்னும் நூலின் முதல் தொகுதியில் 39 கட்டுரைகள் கீழ்வரும் பொதுத்தலைப்புகளின் கீழ் அமைக்கப்பட்டுள்ளன:  
;அறிவியல்  

;பொறியியல், தொழில் நுட்பம்  

;மருத்துவம்  

;மேலாண்மை  

## இரண்டாம் தொகுதி உள்ளடக்கம்
இரண்டாம் தொகுதியில் 43 கட்டுரைகள் கீழ்வரும் தலைப்புகளின் கீழ் வருகின்றன:  
;பொருளாதாரம்  

;அரசியல்  

;மதநல்லிணக்கம்  

;இல்லறம்  

;சமுதாய நோக்கு  

## மூன்றாம் தொகுதி உள்ளடக்கம்
மூன்றாம் தொகுதியில் 51 கட்டுரைகள் கீழ்வரும் வகையில் தரப்படுகின்றன:  
;சமுதாய நோக்கு  

;பிறமொழி இலக்கிய ஒப்புமைகள்  

;பொது  

மூன்று தொகுதிகளிலும் பெரும்பான்மையான கட்டுரைகள் தமிழிலும் சில கட்டுரைகள் ஆங்கிலத்திலும் உள்ளன. திருக்குறளில் மொத்தம் 133 அதிகாரங்கள் இருப்பதுபோல, இம்மூன்று தொகுதி நூலிலும் 133 கட்டுரைகள் உள்ளன என்பது குறிப்பிடத்தக்கது.  
## குறிப்பு
# என். ஜி. ஓ (திரைப்படம்)


**என். ஜி. ஓ** 1967 ஆம் ஆண்டு வெளியான மலையாளத் திரைப்படம். இதில் பிரேம் நசீர், சுகுமாரி, சத்யன் உள்ளிட்டோர் முதன்மை வேடங்களில் நடித்துள்ளனர்.  

## நடிப்பு
- சத்யன்
- பிரேம் நசீர்
- அம்பிகா
- உஷாகுமாரி
- அடூர் பாசி
- சி. ஆர். லட்சுமி
- எஸ். பி. பிள்ள
- சுகுமாரி
- கோட்டயம் செல்லப்பன்
- கெடாமங்கலம் அலி
- பேபி பத்மினி
- பி. என். நம்ப்யார்ʼ
- கிருஷ்ணகணேஷ்
- கோட்டயம் சாந்தா

## பின்னணிப் பாடகர்
- கே. ஜே. யேசுதாசு
- பி. லீலா
- எஸ். ஜானகி
- சீறோ பாபு
- லதா

## பாடல்கள்
- சங்கீதம் - பி. ஏ. சிதம்பரநாத்

| 1 | பாம்பினெ பேடிச்சு பாடத்திறங்ஙூல்லா | சீறோ பாபு, லதா ராஜு |  |
| --- | --- | --- | --- |
| 2 | கஸ்தூரிமுல்ல தன் கல்யாணமால | பி சுசீலா |  |
| 3 | தொட்டிலில் என்றெ தொட்டிலில் | பி சுசீலா |  |
| 4 | காணானழகுள்ளொரு தருணன் | கே ஜே யேசுதாசு, எஸ் ஜானகி |  |
| 5 | கேசபாசத்ருத | பி. லீலா | } |
# சோ. உ. எதிர்மன்னசிங்கம்


**சோமசுந்தரம் உடையார் எதிர்மன்னசிங்கம்** (*Somasunderam Udayar Ethirmanasingham*, சூலை 25, 1915 - ) இலங்கைத் தமிழ் தொழிலதிபரும், அரசியல்வாதியும், முன்னாள் நாடாளுமன்ற உறுப்பினரும் ஆவார்.  

## ஆரம்ப வாழ்க்கை
எதிர்மன்னசிங்கம் 1915 சூலை 25 இல் பிறந்தவர். இலங்கையின் கிழக்கே மட்டக்களப்பு மாவட்டம், பட்டிருப்பு கிராமத்தைச் சேர்ந்தவர். சென் மேரீஸ் கல்லூரி, கல்முனை உவெசுலி கல்லூரி ஆகியவற்றில் கல்வி பயின்றார். இவரது உடன்பிறந்தவரான சோ. தம்பிராஜா பட்டிருப்புத் தொகுதியின் நாடாளுமன்ற உறுப்பினராக 1970-77 வரை இருந்தவர்.  

## அரசியலில்
எதிர்மன்னசிங்கம் 1947 நாடாளுமன்றத் தேர்தலில் சுயேட்சை வேட்பாளராக பட்டிருப்புத் தொகுதியில் போட்டியிட்டு 900 வாக்குகளால் சுயேட்சையாகப் போட்டியிட்ட இராசமாணிக்கத்தை வென்று நாடாளுமன்றம் சென்றார். 1952 தேர்தலில் ஐக்கிய தேசியக் கட்சியின் வேட்பாளராகப் போட்டியிட்டு சுயேட்சையாகப் போட்டியிட்ட சி. மூ. இராசமாணிக்கத்திடம் தோற்றார். ஆனாலும், 1956 தேர்தலில் மீண்டும் சுயேட்சையாகப் போட்டியிட்டு வெற்றி பெற்றார். மார்ச் 1960 தேர்தலில் இராசமாணிக்கத்திடம் தோற்றார். சூலை 1960, 1965 தேர்தல்களிலும் இவர் போட்டியிட்டுத் தோல்வியடைந்தார்.
# முக்தி தரவல்ல சிவத்தலங்கள்


**முக்தி தரவல்ல சிவத்தலங்கள்** என்பவை உயிர்களின் ஆத்மாவிற்கு வீடுபேறு கிடைக்க செய்யும் சிவத்தலங்களாகும். இந்து சமயத்தில் முக்தி தரவல்லவர்களாக மும்மூர்த்திகள் உள்ளார்கள். இவர்களில் திருமாலும், பிரம்மாவும் ஆன்மாக்களின் பாவ, புண்ணியங்களுக்கு ஏற்ப முக்தி தருபவர்களாகவும், சிவபெருமான் அனைவருக்கும் முக்தி தருபவராகவும் இருக்கிறார். ஏழு பிரளயங்களில் மகா பிரளயத்தின் பொழுது சிவபெருமான் ஊழித்தாண்டவம் ஆடி அண்ட சராசரங்களையும் தனக்குள் ஒடுக்குகிறார். அப்பொழுது அனைத்து உயிர்களுக்கும் கட்டாய முக்தியை சிவபெருமான் அளிக்கிறார் என்பது சைவர்களின் நம்பிக்கையாகும்.  

## முக்தி தரவல்ல சிவத்தலங்கள்

இந்தியாவில் உள்ள நான்கு சிவத்தலங்கள் முக்தி தரவல்லதில் முக்கியமானவையாக எடுத்துரைக்கப்படுகின்றன. அவையாவன,.  

1. திருவாரூர்-பிறக்க முக்தி தருவது
1. சிதம்பரம்-தரிசிக்க முக்தி தருவது
1. திருவண்ணாமலை-நினைக்க முக்தி தருவது
1. அவினாசி- கேட்க முக்தி தருவது
1. காசி-இறக்க முக்தி தருவது
**பிற முக்தி தரவல்ல சிவத்தலங்கள்**:  

1. உடையார்பாளையம்-துதிக்க முக்தி தருவது
# சோ. தம்பிராஜா


**சோமசுந்தரம் தம்பிராஜா** (*Somasuntheram Thambirajah*, நவம்பர் 10, 1917 - ) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார்.  

## வாழ்க்கைச் சுருக்கம்
தம்பிராஜா 1917 நவம்பர் 10 இல் பிறந்தவர். இவர் பட்டிருப்பு நாடாளுமன்ற உறுப்பினராக இருந்த எதிர்மன்னசிங்கத்தின் உடன்பிறந்தவர் ஆவார்.  

தம்பிராசா ஐக்கிய தேசியக் கட்சியின் வேட்பாளராக பட்டிருப்புத் தேர்தல் தொகுதியில் 1970 நாடாளுமன்றத் தேர்தலில் போட்டியிட்டு நீண்ட காலம் அத்தொகுதியின் உறுப்பினராக இருந்த சி. மூ. இராசமாணிக்கத்தை வென்று நாடாளுமன்றம் சென்றார். பின்னர் 1977 தேர்தலில் இலங்கை சுதந்திரக் கட்சியின் போட்டியிட்டு மூன்றாவதாக வந்து தோற்றார்.
# அசென்டாசு



**அசென்டாசு நிறுவனம்** (அ) **பன்னாட்டுத் தொழில்நுட்பப் பூங்கா, சென்னை** (Ascendas அல்லது ITPC-International Tech Park, Chennai) என்பது சென்னை, தரமணியில் ராசீவ் காந்தி சாலையில் அமைந்துள்ளது. தென்சென்னை பகுதியில் உலகளாவிய தொழில் நுட்பத்துடன் 25.09.2007 அன்று இது துவக்கி வைக்கப்பட்டது. இதன் அப்போதைய மதிப்பு 200 கோடி இந்திய ரூபாய்களாகும்.  

இதன் உள்ளே உலகத் தரத்தில் பொருள் விற்பனை மையங்கள், வெளிநாட்டு வங்கிகள், 50க்கும் மேற்பட்ட வெளிநாட்டு நிறுவனங்கள், மருந்தகங்கள், உணவு விடுதிகள், பலதரப்பட்ட கேளிக்கை விடுதிகள் உள்ளன. வாகன நிறுத்தும் இடம் தனிக் கட்டிடத்தில் அமைக்கப்பட்டுள்ளது. இது 2013 ஆம் ஆண்டிற்கான சிறப்பாளர் விருதினைப் பெற்றுள்ளது.  

அசெண்டாசு நிறுவனத்திற்கு சென்னை விமான நிலையத்திலிருந்து 50 நிமிட பயணத்திலும், திருவான்மியூர் பறக்கும் மின் தொடர் வண்டி நிலையத்திலிருந்து 5 நிமிட நடைப்பயணத்திலும் சென்றடையலாம். இதன் அண்மையில், உயிரித் தொழில் நுட்பப் பூங்கா, டைடெல் பூங்கா என பலவும் உள்ளன.
# பூ. கணேசலிங்கம்


**பூபாலபிள்ளை கணேசலிங்கம்** (*Poopalapillai Ganeshalingam*, பிறப்பு: சூலை 6, 1932) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார்.  

## அரசியலில்
கணேசலிங்கம் 1977 நாடாளுமன்றத் தேர்தலில் தமிழர் விடுதலைக் கூட்டணியின் வேட்பாளராக பட்டிருப்புத் தேர்தல் தொகுதியில் போட்டியிட்டு 10,200 வாக்குகள் வித்தியாசத்தில் வெற்றி பெற்று நாடாளுமன்றம் சென்றார். தமிழ் ஈழத்துக்கு ஆதரவளிப்பதில்லை என நாடாளுமன்றத்தில் சத்தியப்பிரமாணம் எடுப்பதற்கான ஆறாம் திருத்தச் சட்டமூலத்துக்கு எதிர்ப்புத் தெரிவித்தும், கருப்பு சூலை வன்முறைகளில் சிங்கள காடையர்களினால் 3,000 தமிழ் மக்கள் கொல்லப்பட்டமைக்கு எதிர்ப்புத் தெரிவித்தும், அனைத்து தமிழர் விடுதலைக் கூட்டணி உறுப்பினர்களும் 1983 முதல் நாடாளுமன்றத்தை ஒன்றியொதுக்கல் செய்தார்கள். மூன்று மாதங்கள் நாடாளுமன்றத்துக்குச் சமூகமளிக்காத நிலையில், 1983 அக்டோபர் 22 இல் கணேசலிங்கம் பட்டிருப்புத் தொகுதிக்கான நாடாளுமன்ற இருக்கையை இழந்தார்.
# பிருங்கி முனிவர்


வழிபடும் பிருங்கி (இடது).|260x260px]]  

**பிருங்கி முனிவர்** (*Bhringi*) தமிழர் தொன்மவியல் அடிப்படையில் பெரும் சிவபக்தரும் முனிவரும் ஆவார். இவர் சிவபெருமானை மட்டும் வணங்கும் குணமுடையவர் என்றும், அதனால் உமையம்மை கோபம் கொண்டு அவருடைய சதைப்பகுதியையெல்லாம் பிரித்து எடுத்தார். சிவபெருமான் அருளால் முனிவருக்கு தடியும் கால்களும் கிடைத்தன என்று தொன்மக் கதை கூறுகிறது.  

பிருங்கி முனிவர் சிவபெருமானை மட்டுமே வணங்கியதால் உமையம்மை சிவபெருமானின் இடப்புறத்தில் இடம்பெற்றார். சிவபெருமானும் உமையம்மையும் பாதியுருவமாக இருப்பது மாதொருபாகன் என்ற அர்த்தநாரீசுவரர் மூர்த்தமாகும்.  

## தொன்மம்
பிருங்கி முனிவர் சிவனை மட்டும் வழிபடும் தீவிரபக்தர். இறைவி இதனால் தவம் செய்து அர்த்தநாரீ வடிவம் பெற்ற போதும் பிருங்க்கி முனிவர் இறைவியையும் சேர்த்து வழிபட விரும்பாது, வண்டு வடிவத்திலே இறைவன் பகுதியைத் துளைத்துத் தனிப்படுத்தி வழிபட்டாராம். இதனால் கோபமடைந்த இறைவி அவரை வலுவிழந்து போகும்படி சாபமிட்டனர். சாபத்தினால் வலுவிழந்து கொண்டு வந்த போதும் பிருங்கி முனிவர் தன்னிலையில் இருந்து மாறவில்லை. நடக்க முடியாத கட்டத்தினை அடைந்தார். சிவன் தன் பக்தனின் நிலை கண்டு இரங்கி அவருக்கு மூன்றாவது காலை அருளினார். இதனால் பிருங்கி முனிவர் மூன்று கால், மூன்று கையுடன் அமைக்கப்படுவதுண்டு.  

## கோயில்கள்
### பிருங்கி மலை
சிவபெருமான் பிருங்கி முனிவரை பூலோகத்தில் தவமிருக்கும் படி கூறினார். அதன் படி பிருங்கி முனிவர் தவமிருந்த மலையானது பிருங்கி மலையென்று அழைக்கப்படுகிறது. தற்காலத்தில் பரங்கிமலை என்றழைக்கப்படும் இம்மலையானது இன்றைய சென்னையின் ஒரு பகுதியாக அமைந்துள்ளது. இத்தலத்தில் சிவபெருமான் நந்தி வடிவில் காட்சி தருகிறார். பரங்கிமலை இரயிலடியில் நந்தீசுவரர் கோயில் அமைக்கப்படுகிறது.  

### திருச்செங்கோடு
திருச்செங்கோடு அர்த்தநாரீசுவரர் கோயிலில் பிருங்கி முனிவருக்கென சிறப்பு வழிபாடு உள்ளது. அர்த்தநாரீசுவரர் தொன்மத்துடன் பிருங்கி முனிவருக்கு தொடர்பு உள்ளாதால், இச்சிவாலயத்தில் பிருங்கி முனிவரின் உற்சவர் சிலை வழிபாடு செய்யப்படுகிறது.  

## இவற்றையும் காண்க
- இருக்கு வேத கால முனிவர்கள்

## மேற்கோள்களும் ஆதாரங்களும்
# சப்த கரை கண்ட சிவ தலங்கள்

**சப்த கரை கண்ட சிவ தலங்கள்** என்பன தமிழ்நாட்டின் திருவண்ணாமலை மாவட்டம் செய்யாற்றின் வடகரையில், காஞ்சி, கடலாடி, மாம்பாக்கம், மகாதேவமங்கலம், எலத்தூர், பூண்டி மற்றும் குருவிமலை ஆகிய இடங்களில் அமைந்த ஏழு சிவாலயங்களைக் குறிக்கும்.  
## தொன்மக்கதை
அன்னை காமாட்சி சிவனின் உடலில் இடப்பாகத்தைப் பெற வேண்டி காஞ்சியில் இருந்தவாறே தவமியற்றினாள். சிவனை வழிபடுவதற்காக நீர் ஊற்றை உருவாக்குமாறு முருகனிடம் காமாட்சி அம்மன் கேட்டுக்கொண்டாள். காமாட்சியின் கட்டளையை ஏற்று முருகன் தனது ஞானவேலை வீசினான் முருகன் வீசிய ஞானவேல் தென்கயிலாயமான பர்வதமலையின் ஏழு குன்றுகளைத் துளைத்துச் சென்றது. முடிவில் செங்கம் குன்றின் மீது குத்திட்டு நின்றது. வேல் துளைத்த இடத்திலிருந்து நீர் பெருகி ஆறாக ஓடியது. இது சேயாறு என்று பெயர் பெற்றது. தற்போது இந்த ஆறு செய்யாறு என்று அழைக்கப்படுகிறது.
# குறளும் ஆன்மீகமும் (நூல்)

**குறளும் ஆன்மீகமும்** என்னும் நூலில் கிறித்தவ சமயக் கருத்துகள் விவிலிய வரலாறுகள் அடிப்படையிலும் திருக்குறளைத் தொடர்பு படுத்தியும் எடுத்து உரைக்கப்படுகின்றன.  

இந்நூலைப் புலவர் செ. வில்லியம் டெல் என்பவர் எழுதியுள்ளார். இது திருவள்ளூரில் அமைந்துள்ள R. கீதா புத்தகாலயத்தால் 2002ஆம் ஆண்டு வெளியிடப்பட்டது.  

## நூலின் அமைப்பு

கிறித்தவக் கருத்துகள் அடங்கிய இந்நூல் 22 ஆன்மீக உரைகளாக அமைக்கப்பட்டுள்ளது.  

## குறிப்பு
# ஜம்பகி



**ஜம்பகி** என்னும் ஊர் கர்நாடக மாநிலத்தில் பீஜாப்பூர் மாவட்டத்தில் இண்டி வட்டத்தில் அமைந்துள்ளது.  

## சமயம்
இங்கு இந்து மற்றும் இசுலாமிய சமய மக்கள் வாழ்கின்றனர்.  

## மொழிகள்
இவ்வூரில் கன்னடம், மராத்தி, இந்தி, ஆங்கிலம் ஆகிய மொழிகளை மக்கள் பேசுகின்றனர்.  

## ஆலயங்கள்
- மகாலட்சுமி கோயில், துர்காதேவி கோயில், மல்லிகார்ஜுனர் கோயில், பசவேசுவரர் கோயில், வெங்கடேசுவரர் கோயில், பாண்டுரங்கர் கோயில், தர்கா ஆகியன இங்குள்ளன.

## விவசாயம்
சோளம், கோதுமை, மக்காச்சோளம், கடலை ஆகியன விளைகின்றன. சூரியகாந்தி, திராட்சை, அவரைக்காய் உள்ளிட்டவையும் விளைச்சல் பெறுகின்றன.
# அல்லூர்

:: அல்லூர் ஊராட்சி, தமிழகத்தின் தஞ்சை மாவட்டத்தில் உள்ளது,  

அல்லூர் என்பது ஆந்திரப் பிரதேசத்தின் நெல்லூர் மாவட்டத்தில் அமைந்துள்ள ஒரு ஊர் ஆகும். இந்த ஊரையும் அருகில் உள்ள ஊரையும் இணைத்து அல்லூர் மண்டலம் உருவாக்கப்பட்டது. அல்லூர் மண்டலம் நெல்லூர் மாவட்டத்தின் 46 மண்டலங்களில் ஒன்று. இங்கு உழவுத் தொழிலும், உப்புத் தொழிலும் முதன்மையானவை.
# மனூர்



மனூர் என்னும் ஊர் கர்நாடகம் மாநிலத்தின் பீஜப்பூர் மாவட்டத்தில் இண்டி வட்டத்திற்கு உட்பட்டது. இங்கு இந்து, முசுலீம் மக்கள் வாழ்கின்றனர். உருது, இந்தி, கன்னடம், மராத்தி, ஆங்கிலம் ஆகிய மொழிகளைப் பேசுகின்றனர்.  

## விவசாயம்

சோளம், மக்காச்சோளம், கடலை, அவரைக்காய், திராட்சை ஆகியன அதிகளவில் விளைகின்றன..
# கே. ரேகா


**கே. ரேகா** என்பவர் மலையாள சிறுகதை எழுத்தாளர் ஆவார். இவர் கேரள அரசின் சாகித்திய (இலக்கிய) விருதினைப் பெற்றுள்ளார்..  

## ஆக்கங்கள்
- ஆருடெயோ ஒரு சாகாவ் (யாருடனோ ஒரு சகா)
- ப்ரகாஸ் ராஜும் ஞானும் (பிரகாசு ராஜும் நானும்)
- மாலினி தியற்றேழ்ஸ் (மாலினி தியேட்டர்ஸ்)
- ‘ரேகயுடெ கதகள் (ரேகாவின் கதைகள்)

## விருதுகள்
- கேரள இலக்கிய அக்காதமி கீதா ஹிரண்யன் விருது (2007) - ஆருடெயோ ஒரு சகாவ்
# ஜைமினி


**ஜைமினி** (*Jaimini*) என்பவர் பண்டைய இந்தியாவின் முனிவர்களுள் ஒருவர். இவர் இந்திய மெய்யியலாளர்களுள் ஒருவராக அறியப்படுகிறார். இவர் வியாசரின் மாணவர் ஆவார்.  

மீமாம்சகக் கோட்பாடுகளுக்கு அடிப்படையாக இருப்பது ஜைமினி எழுதிய மீமாம்சக சூத்திரம். இவரது காலம் கிமு 200 க்கும் கிபி 200 இற்கும் இடையே இருக்கலாம். இவர் எழுதிய மீமாம்சக சூத்திரம் 2500 பாடல்களைக் கொண்டது. மீமாம்சையின் முக்கிய கொள்கை சடங்குகளைப் பற்றியதுதான். பல பிராம்மணங்களில் இவை பற்றி கூறப்பட்டுள்ளது. சாமவேதப்பாடல் ஒன்றிற்கும் அதனுடைய பிராம்மணம் ஒன்றிற்கும் ஜைமினியே ஆசிரியர் என்று தெரிகிறது.  

ஜைமினியின் மீமாம்சகத்திற்கு உரை எழுதியவர் சபரர் என்பவர். இதற்கு சபர பாஷ்யம் என்பர். சபரரின் காலம் கி. பி. 400க்கு முன் இருக்காது என வரலாற்று அறிஞர் ஜா கூறுகிறார்.  

## ஆதார நூல்
- இந்தியத் தத்துவ இயல்: ஓர் எளிய அறிமுகம், நூலாசிரியர், தேவிபிரசாத் சட்டோபாதயாயா, அலைகள் வெளீட்டகம்.
# கெய்ரோ கோபுரம்


**கெய்ரோ கோபுரம்** (*Cairo Tower*, , ***போர்கு அல்-கஹிரா***) எகிப்துத் தலைநகர் கெய்ரோவில் அமைந்துள்ள தனித்து நிற்கும் ஓர் காங்கிறீற்று கோபுரம் ஆகும். உயரமுள்ள இதுவே எகிப்திலும் வடக்கு ஆப்பிரிக்காவிலும் 50 ஆண்டுகளாக மிக உயர்ந்த கோபுரமாக உள்ளது. 1971 வரை இது ஆபிரிக்காவிலேயே மிக உயரமான கோபுரமாக விளங்கியது; அந்த ஆண்டில் தென்னாப்பிரிக்காவில் நிறுவப்பட்ட இல்புரோ கோபுரம் இதன் உயரத்தை விஞ்சியது.  

கெய்ரோ நகரின் மிகவும் அறியப்பட்ட நவீனக் கட்டிட நினைவுச்சின்னமாக விளங்கும் கெய்ரோ கோபுரம் நகரின் மையப்பகுதிக்கு அருகில் நைல் ஆற்றின் கெசீரா தீவில் அமைந்துள்ளது.  
## காட்சிக் கூடம்
# அல்-அசார் பல்கலைக்கழகம்



**அல்-அசார் பல்கலைக்கழகம் ** (*Al-Azhar University*, " (மதிப்புமிக்க) அசார் பல்கலைக்கழகம்") எகிப்தின் கெய்ரோவில் அமைந்துள்ள ஓர் பல்கலைக்கழகம் ஆகும். கி.பி 970 அல்லது 972 இல் பாத்திம கலீபகத்தாரால் இசுலாமிய கல்வியமைப்பாக (மதரசா) நிறுவப்பட்டது. இதன் மாணவர்கள் குரானையும் இசுலாமிய சட்டத்தையும் விரிவாகப் படித்ததுடன் ஏரணம், இலக்கணம், கவிதை ஆகியவற்றுடன் நிலவின் பல்வேறு நிலைகளை கணிக்கும் முறைகளை கற்றுத் தேர்ந்தனர். பலதுறைப் படிப்புகளையும் ஒரே இடத்தில் கற்குமாறு ஏற்படுத்தியதால் உலகின் முதல் பல்கலைக்கழகங்களில் ஒன்றாக இது கருதப்படுகிறது. மேலும் இத்தகைய பழைமையான பல்கலைக்கழகங்களில் இதுவரை இயங்கிவருவதும் இது ஒன்றே ஆகும். தற்போதைய பல்கலைக்கழகத்தில் மதசார்பற்ற பலகல்வித்திட்டங்கள் இங்கு கற்பிக்கப்படுகின்றன. அராபிய இலக்கியத்திற்கும் இசுலாமிய கற்கைகளுக்கும் உலகில் இதுவே முதன்மையான மையமாக விளங்குகிறது.எகிப்தில் பட்டம் வழங்குகின்ற மிகப் பழைமையான பல்கலைக்கழகமாக இது உள்ளது. 1961இல் கூடுதல் மதசார்பற்ற கல்வித்திட்டங்கள் சேர்க்கப்பட்டன.  

இது கெய்ரோவிலுள்ள அல்-அசார் மசூதியுடன் இணைக்கப்பட்டது. இந்தப் பல்கலைக்கழகத்தின் நோக்கமாக இசுலாம் சமயத்தை விரிவாக்குவதும் [இசுலாமியப் பண்பாடு|இசுலாமியப் பண்பாட்டை]] வளரத்தெடுப்பதுமாகும். இந்த நோக்குடன் இங்குள்ள இசுலாமிய அறிஞர்கள், (உலேமாக்கள்) சன்னி இசுலாமிய உலகின் முஸ்லிம் தனிநபர்கள் மற்றும் சமூகத்தினரின் நடத்தைகள் குறித்த சிக்கல்களுக்கு தீர்வு காணும் வகையில் அறிவுரைகள் (பத்வாகள்) வழங்குகின்றனர்.  

## காட்சிக்கூடம்
# வள்ளம்

**வள்ளம்** என்பது நீரில் பயணிக்க, மீன்பிடிக்கப் பயன்படும் ஒரு நீரூர்தி ஆகும். இது பாய்மரப் படகு, கப்பல் போன்றவற்றுடன் ஒப்பிடுகையில் சிறியது. உலகில் பல பாகங்களில் வள்ளம் அல்லது வள்ளத்தை ஒத்த நீரூர்திகள் மிக நீண்ட காலமாகப் பயன்படுத்தப்படுகின்றன. தமிழ் நிலப்பரப்புகளிலும் வள்ளம் பண்டைக் காலத்தில் இருந்து கட்டப்படும், பயன்படுத்தப்படும் ஒரு நீரூர்தி ஆகும்.  

## பாகங்கள்
# வார்ப்புரு:வள்ளத்தின் பாகங்கள்

*பின்வரும் கலைச்சொற்கள் ஈழத்தில் குருநகர் பகுதியில் பயன்படுத்தப்படுவன. தமிழ்நாட்டில், ஈழத்தின் பிற பகுதிகளில் இவை வேறுபடலாம்.*  

- **அணியம்** - வள்ளத்தின் முன்பக்கம்
- **மோசாவாரி** -
- **ஒட்டம்** - படகின் நீளுக்கும் வங்குகளின் நுணியில் இணைக்கப்பட்டு இருக்கும் பலகை.
- **வங்கு** - U வடிவில் படகின் அடிப்பாகத்தை உருவாக்கப் பயன்படும் திரட்சியான மரத்தில் வடிவமைக்கப்படும் பலகை.
- **கூத்துவாரி** - படகின் நடுவில் குறுக்காக போடப்பட்டு இருக்கும் தடித்த பலகை. இதில் வட்டமாக வெட்டியெடுத்து அதற்குள்ளே பாய் மரக் கம்பை வைக்கலாம்.
- **பூவெச்சம்** - பாய்மரக் கம்பின் அடியை தாங்கும் வண்ணம் வங்கில் ஏற்படுத்தப்பட்டு இருக்கும் குழி.
- **கடையல்** - வள்ளத்தின் பின்பக்கம்
# மானூர், திருநெல்வேலி மாவட்டம்


**மானூர்** (Manur) இது திருநெல்வேலி மாவட்டத்தில் உள்ள மானூர் ஊராட்சி ஒன்றியத்தின் மானூர் ஊராட்சியில் உள்ள சிற்றூர் ஆகும். இது திருநெல்வேலியிலிருந்து 18 கி.மீ. தூரத்திலும் சங்கரன்கோவிலிலிருந்து 41 கி.மீ. தூரத்திலும் அமைந்துள்ளது. இதன் அருகில் சிறு ஆறு பாய்வதால் விவசாயம் எப்போதும் நடக்க ஏதுவாக உள்ளது. மானூர், திருநெல்வேலியிலிருந்து சங்கரன்கோவில் செல்லும் வழியில் அமைந்துள்ளதால் எப்போதும் வாகன நெரிசல் மிகுந்து காணப்படும் இடமாகும். இங்கு பலதரப்பட்ட மக்கள் வசிக்கிறார்கள்.  

## கிராமப்பகுதிகள்
கொண்டாநகரம், பழவூர், சிறுக்கன் குறிச்சி, சுத்தமல்லி, மதவக்குறிச்சி
# யூஜின் வூசுட்டர்


**யூஜீன் வூசுட்டர்** (*Eugen Wüster*, 10 அக்டோபர் 1898 - 29 மார்ச் 1977) என்பவர், ஆசுத்திரியாவைச் சேர்ந்த ஒரு தொழிலதிபரும், கலைச்சொல்லியலாளரும் ஆவார். கலைச்சொல்லியலில் இவரது முன்னோடி ஆய்வுகள், செயற்பாடுகள் என்பவை காரணமாக இவர் கலைச்சொல்லின் தந்தை எனவும் அழைக்கப்படுவது உண்டு.  

## வரலாறு
யூஜீன் வூசுட்டர், 1898 ஆம் ஆண்டு அக்டோபர் 10 ஆம் தேதி ஆசுத்திரியாவின் உள்ள வீசெல்பர்க் என்னும் இடத்தில் பிறந்தார். 15வது வயதில் செயற்கை மொழியான எசுப்பரான்டோ மீது இவருக்கு ஆர்வம் ஏற்பட்டது. விரைவிலேயே, ஒரு எசுப்பரான்டோ மொழிபெயர்ப்பாளராகவும், இது தொடர்பான பல்வேறு கட்டுரைகளின் ஆசிரியராகவும் முன்னணிக்கு வந்தார். குறிப்பாக இவரது ஆர்வம் எசுப்பரான்டோ மொழியின் கலைச்சொற்கள், சொல்லாக்கம் ஆகிய துறைகளிலேயே இருந்தது. மின் பொறியியலில் கல்வி கற்று ஒரு மின் பொறியியலாளரான இவர், பின்னர் தனது தந்தையின் தொழிற்சாலையைப் பொறுப்பேற்றுக்கொண்டார்.  

1918 - 1920 காலப்பகுதியில், அவருக்கு 22 வயது ஆகுமுன்பே, புகழ் பெற்ற எசுப்பரான்டோ - செருமன் அகரமுதலியை உருவாக்கினார். இது எசுப்பரான்டோவின் தொடக்ககாலச் சொற்றொகுதியினதும், சமென்கோவின் பயன்பாட்டினதும் விரிவானதும், துல்லியமானதுமான ஆக்கமாக இன்றுவரை கருதப்பட்டு வருகிறது. இந்த அகரமுதலியை உருவாக்கியதனால் கிடைத்த அனுபவமே இவரது கலைச்சொல்லியல் ஆய்வுகளுக்கு அடித்தளமாக அமைந்தது. பன்னாட்டுத் தொழில்நுட்பத் தொடர்பாடல் குறித்த இவரது ஆய்வுகளின் பலனாக, 1936 ஆம் ஆண்டில், பன்னாட்டுத் தர அமைப்பின் கீழ், கலைச்சொல் தரப்படுத்தலுக்கான தொழில்நுட்பக் குழு அமைக்கப்பட்டது. பன்னாட்டுக் கலைச்சொல் தரப்படுத்தல் கொள்கைகளை உருவாக்கியதுடன், நவீன தகவல் சமுதாயத்தின் அடிப்படைகளை உருவாக்குவதிலும் வூசுட்டர் குறிப்பிடத்தக்க பங்களிப்புச் செய்துள்ளார்.  

இவர் வியன்னாப் பல்கலைக்கழகத்தில் கற்பித்திருக்கிறார். இப் பல்கலைக்கழகத்தில் உள்ள யூஜீன்-வூசுட்டர் ஆவணக் காப்பகத்துக்கும், ஆசுத்திரிய தேசிய நூலகத்தில் உள்ள எசுப்பரான்டோ அருங்காட்சியகம் மற்றும் திட்டமிட்ட மொழிகள் பிரிவுக்கும் அடிப்படையான நூல்களும் பிற ஆவணங்களும் வூசுட்டரால் வழங்கப்பட்டவை. கலைச்சொல்லியல் ஆய்வுகளில் தலைசிறந்து விளங்குபவர்களுக்கு வழங்குவதற்கென "யூஜீன் வூசுட்டர் பரிசு" என்னும் பரிசு ஒன்றை வியன்னாப் பல்கலைக்கழகமும், வியன்னா நகரும் சேர்ந்து உருவாக்கியுள்ளன.  

## பணிகள்
1938 ஆம் ஆண்டில் பன்னாட்டு மின்தொழில்நுட்பவியல் சொற்தொகுதியை உருவாக்கி வெளியிடுவதில் வூசுட்டர் முக்கிய பங்காற்றினார். இதன் அண்மைப் பதிப்பை இணையத்தில் பார்க்கமுடியும். உசாத்துணை நூற்பட்டியல் தொடர்பான பிரச்சினைகள், செருமன் மொழியின் ஒலிப்பமைப்புச் சீர்திருத்தம், உலகப் பதின்மமுறை வகைப்பாட்டு முறைமை, தகவலியல் போன்ற விடயங்களிலும் இவருக்கு ஈடுபாடு இருந்தது. வாள்கள் தொடர்பில் இவர் ஒரு வல்லுனர். இயந்திரக் கருவிகளை எடுத்துக்காட்டாகக் கொண்டு ஒரு மாதிரி அகரமுதலி ஒன்றையும் உருவாக்கினார். இதன் தற்போதைய பதிப்பும் இணையத்தில் உள்ளது. 1971 ஆம் ஆண்டில் "இன்ஃபோடேர்ம்" என அழைக்கப்படும் பன்னாட்டுக் கலைச்சொல்லியல் தகவல் மையம் என்னும் நிறுவனத்தை உருவாக்குவதற்கான நடவடிக்கைகளில் ஈடுபட்டார். இவர் பல்வேறு தலைப்புக்களிலான பதிப்பில் வெளிவராத பல நூல்களையும் விட்டுச்சென்றுள்ளார்.
# பாப்பாக்குடி


**பாப்பாக்குடி** (Pappakudi) தமிழ்நாட்டின் திருநெல்வேலி மாவட்டம், சேரன்மாதேவி வட்டம், பாப்பாக்குடி ஊராட்சி ஒன்றியத்தில் உள்ள பாப்பாக்குடியில் அமைந்த சிற்றூர் ஆகும். பாப்பாக்குடி ஊராட்சி ஒன்றியத்தின் வட்டார வளர்ச்சி அலுவலகம் பாப்பாக்குடியில் அமைந்துள்ளது.  

இது திருநெல்வேலியிலிருந்து 24 கி.மீ. தூரத்திலும் தென்காசியிலிருந்து 34 கி.மீ. தூரத்திலும் அமைந்துள்ள ஒரு நகரம் ஆகும். இங்கு பல கல்லூரிகளும், பள்ளிகளும் உள்ளன. புகழ் பெற்ற கோவில் ஒன்றும் இங்கு அமைந்துள்ளது.  
பாப்பாக்குடியில் அருள்மிகு தளவை சுடலைமாடசாமி கோவிலும், அருள்மிகு சிவன் கோவிலும் உள்ளது.